Efter måneders hemmelig efterforskning foretaget af PET, blev en 35-årig herboende russisk statsborger med job i en Aalborg-virksomhed anholdt og i foråret dømt for spionage. Anklagemyndigheden mente, at han havde solgt informationer om 'dansk energiteknologi' til en russisk efterretningstjeneste. Den ingeniøruddannede russer blev idømt tre års fængsel og udvisning for bestandig i Retten i Aalborg. Da den 35-årige mand nægter sig skyldig, skal sagen nu behandles ved landsretten. Ingen informationer Sagen starter tirsdag i Vestre Landsret for lukkede døre, og kendetegnende ved hele sagen er det sparsomt med informationer. Det er helt normalt og nødvendigt, lød det fra Frank Jensen , der er tidligere operativ chef i PET, da sagen startede. - Man mørklægger som udgangspunkt i alle spionagesager. Det gør man i forholdet til den fremmede magt, og fordi man ikke ønsker, at det kommer frem, hvordan PET opererer. - De kan være meget interesserede i teknologi og videnskab, og hvad har man i gang af forskning i vestlige lande, fortalte Frank Jensen. TV2 Nord har gennemgået hele sagen med en spionageforsker og tidligere PET-efterforsker. Og spionage er meget mere udbredt, "end vi tror", forklarer de begge. Se hele dokumentaren her eller læs webdokken :

Opsummering:
I maj blev en 35-årig russisk statsborger dømt for spionage ved retten i Aalborg.